1ab472ba4d8083e8f1d7d2e8f3805756
Kære Bolius


Ved sammenlægninger af lejligheder i vores forening, bliver der typisk blændet nogle døre til fortrappe og/eller bagtrappe. Findes der regler om hvor mange adgangsdøre, en lejlighed må have? 


Brandsikring: Hvordan blændes dørene korrekt? Er det brandklasse BS60 eller BD90, der gælder som minimumssikring, hvad indebærer de to brandklasser af materialer og håndværksmæssig udførelse, og hvad er forskellen? 


Er der regler for udseendet af den blændede dør i forhold til den øvrige opgang?


Jeg håber I kan besvare ovenstående, eller henvise til et sted, hvor disse forhold tydeligt står beskrevet.


Med venlig hilsen


Lene


Sammenlægning af lejligheder -hvordan blændes entredøre så alle brandkrav opfyldes?
bolius.dk
2021.39
Hej

Lad mig prøve at besvare dine spørgsmål.

Der er som sådan ikke krav til antallet af udgange fra en lejlighed. Det som er afgørende for om der skal være en eller to udgange fra en lejlighed er om flugtvejen er brandsikker. I mange etageejendomme er der netop kun en udgang. Dette er fordi trappen er ikke brandsikker i en sådan grad at man mener alle kan komme ud eller at brandfolkene kan redde folk ud. Hvis der kun er en udgang skal materialerne i trappen være brandbare og så er det meget vigtigt at der ikke står ting og sager som kan føde til en brand.

Jeg antager at der i jeres ejendom er lejligheder, hvor der er 2 udgange til 2 forskellige trapper fra hver lejlighed. Hvis lejlighederne slås sammen skal man blot sikre at der er 2 udgange (flugtveje) til 2 forskellige trapper fra lejligheden.

Om blændingen af dørene skal være BD60 eller BS60 afhænger af hvad trappen i øvrigt er.

BS60 betyder at konstruktionen er BrandSikker i 60 minutter, dvs der ikke kan gå ild i konstruktionen og den vil være sikker for brand i 60 minutter. BD60 betyder at konstruktionen er BranDrøj i 60 minutter. Det betyder i praksis at der godt kan være gået ild i konstruktionen men den holder stadig. Fx et træbjælke, den kan godt brænde/gløde men stadig bære belastning.

Betegnelserne er iøvrig gamle. Der anvendes de europæiske betegnelser i dag. Du kan se dem i de links jeg har lagt.

Men der bør ikke være tvivl om hvordan lukning af huller skal fortages og hvor mange flugtvejsmuligheder der skal være i netop jeres bygning. Jeg synes at jeg kraftigt må anbefale jer at få rådgivning fra en byggeteknisk rådgiver som også ved noget om brand.

Du kan læse mere om det i denne skrivelse. Men det er ikke ligetil på nogen måde. Der er meget komplekst, især hvis der er tale om en ældre ejendom.

Du kan læse om kravene i Bygningsreglementet her <http://bygningsreglementet.dk/Tekniske-bestemmelser/05/Krav>

